Parlamentsvalget i Spania 2008

Parlamentsvalget i Spania 2008 ble avholdt 9. mars 2008. Valget er på 350 seter i underhuset (Congreso de los Diputados) i det spanske parlamentet, og på 208 direkte-valgte seter i overhuset (Senado de España), og vil bestemme hvem som vil bli statsminister i Spania. Valget er vanligvis referert til som 9-M i spanske media. Det spanske sosialistpartiet (PSOE) ble det største partiet med 43,65 %, og lederen José Luis Rodríguez Zapatero ble gjenvalgt som statsminister.

Bakgrunn
Siden valget i 2004 har Det spanske sosialistpartiet (PSOE) vært i en mindretallsregjering ledet av José Luis Rodríguez Zapatero med parlamentarisk støtte fra partiene Det forente venstre (IU) og Esquerra Republicana de Catalunya (ERC).

PSOE fikk da 164 seter i underhuset, IU fikk 5 og ERC hadde 8 seter.

Partier
I det spanske parlamentsvalget deltar flere partier og allianser bestående av mindre regionale og tildels separatistiske partier.
 Det spanske sosialistpartiet (PSOE)
 Folkepartiet (PP)
 Det forente venstre (IU)
 Iniciativa per Catalunya Verds
 Esquerra Unida i Alternativa
 Convergència i Unió (CiU)
 Convergència Democràtica de Catalunya
 Unió Democràtica de Catalunya
 Esquerra Republicana de Catalunya (ERC)
 Coalición Canaria
 Bloque Nacionalista Galego
 Chunta Aragonesista
 Det baskiske nasjonalistparti (EAJ-PNV)
 Nafarroa Bai
 Aralar
 Zutik
 Eusko Alkartasuna
 Det baskiske nasjonalistparti (EAJ-PNV)
 Spanias Kommunistiske Parti

Tema i valget
Økonomien
Økonomien ble et stort tema i valgkampen på grunn av flere faktorer:
 En nedgang i boligsektoren, der prisene til og med har sunket i noen områder. 
 Skarp økning i prisene på basisvarer.
 Global ustabilitet som følge av usikkerhet i markedet.
 Økning i arbeidsløsheten.
Fremkomsten av økonomi som politisk tema, kom etter flere år med jevn økonomisk vekst, og har gjort at noen politiske kommentatorer foreslo at kanskje regjeringen ville ha tjent på å avholde valget tidligere. The Economist: Zapatero's bear fight  I tillegg til disse faktorene, har både PP og PSOE kommet med konkurrende forslag på skattelegging.

Innvandring
Folkepartiet (PP) forsøkte å gjøre innvandringsspørsmål til et av hovedtemaene i valget. PP uttalte at de mente at immigrasjonen til Spania er et stort problem.(I 2006 var antallet utenlandske innbyggere for første gang over fire millioner, noe som var 9% av den totale spanske befolkningen.) PPs leder Mariano Rajoy regnet med at partiets harde standpunkt i innvandringsspørsmål ville sanke flere stemmer hos arbeiderklassen, som var redd for vanskeligere tider på arbeidsmarkedet, grunnet dårlige økonomiske tider.Dagsavisen: Innvandringsspørsmål preger spansk valgkamp , 2. mars 2008 

Liberale reformer
Det spanske sosialistpartiet har tatt fram ønsket om å gjennomføre enda flere liberale reformer som likestillings-lover, raskere skilsmisse og ekteskap for homofile par. BBC News: Spanish vote in general election, 9. mars 2008 

Gjennomføringen av valget
Terrorberedskap
Den spanske regjeringen hevet beredskapen til øverste nivå i forkant av valget på ny nasjonalforsamling, da en fryktet en gjentagelse av terrorangrepet i Madrid mars 2004. Beredskapen innebar full mobilisering av sikkerhetsstyrker for å overvåke og beskytte partikontorer, valgmøter, kjøpesentre, kollektivtransport og sportsarrangementer. Spanske myndigheter var spesielt bekymret for at ETA ville slå til før valget.Aftenbladet: Frykter ETA vil slå til i Spania før valget, 21. februar 2008 

Fjernsynsdebatter
Det ble gjennomført flere fjernsynsdebatter mellom Spanias statsminister José Luis Rodríguez Zapatero (PSOE) og Mariano Rajoy fra Folkepartiet. Den siste debatten mellom partilederne var 3. mars.Adresseavisen: Zapatero vant TV-debatt foran valget , 4. mars 2008 

Drap og avlysning av valgkampen
Et tidligere byrådsmedlem, Isaías Carrasco, fra det baskiske partiet PSE ble 7. mars skutt og drept utenfor hjemmet sitt i den baskiske byen Arrasate. Dette medførte at Det spanske sosialistpartiet og det største opposisjonspartiet, Folkepartiet begge avsluttet sine valgkampanjer, to dager før valget. Den baskiske terrororganisasjonen ETA ble mistenkt for drapet.Nettavisen: Politiker skutt i nakken i Spania, 7. mars 2008 De etterlatte oppfordret imidlertid sterk folk om å gå og stemme, som et slag tilbake mot morderene.

Resultat
Underhuset
  Parti og allianser Partibokstav Partileder Stemmer % stemmer ± stemmer Ant. mandat ± mandat  Det spanske sosialistpartiet PSOE José Luis Rodríguez Zapatero 11,040,911 43.65% +1.1% 169 +5  Folkepartiet PP Mariano Rajoy 10,150,106 40.13% +2.4% 153 +5  Det forente venstre- Iniciativa per Catalunya Verds- Esquerra Unida i Alternativa IU Gaspar Llamazares   961,433 3.80%	 -1.2% 2 -3 25px Convergència i Unió- Convergència Democràtica de Catalunya- Unió Democràtica de Catalunya CiU Artur Mas i Gavarró 770,286 3.05% -0.2% 11 +1 25px Esquerra Republicana de Catalunya ERC Josep-Lluís Carod-Rovira 294,974 1.17% -1.3% 3 -5 25px Det baskiske nasjonalistparti EAJ-PNV Iñigo Urkullu 303,246 1.20% -0,4% 6 -1 25px Coalición Canaria   161,833	 0.64% -0,3% 2 -1  Unión, Progreso y Democracia   303,265 1.20% - 1 +1 25px Bloque Nacionalista Galego BNG Xosé Manuel Beiras 207,767 0.82%  2  25px Chunta Aragonesista CHA Bizén Fuster 37,914 0.15% -0,2% 	 -1  25px Eusko Alkartasuna EA Unai Ziarreta 50,121 0.20% -0,1%  -1 25px Nafarroa Bai- Aralar- Zutik- Eusko Alkartasuna- Partido Nacionalista Vasco  Patxi Zabaleta (Aralar)Maiorga Ramirez (Eusko Alkartasuna)Uxue Barkos, 62,073 0.25%  1  Totalt   350 0Selv om det totale antalle på seter ligger fast på 350 på grunn av spansk valg-lovgiving, har demografiske endringer siden 2004 gjort at mange provinser har fått eller avgitt et sete i underhuset.  Stemmeberettigede   Valgdeltagelse 

Overhuset

 Parti og allianser Seter Endring Det spanske sosialistpartiet (PSOE) 89 + 8 Folkepartiet (PP) 101 - 1 Entesa Catalana de Progrés (ECP)- Esquerra Republicana de Catalunya- Partit dels Socialistes de Catalunya- Iniciativa per Catalunya Verds- Esquerra Unida i Alternativa 12  Det baskiske nasjonalistparti (EAJ-PNV) 2 - 4 Convergència i Unió- Convergència Democràtica de Catalunya- Unió Democràtica de Catalunya 4  Coalición Canaria 0 - 3 Medlemmer utpekt/valgt av lokale parlament 56 +5Hver av de selvstyrte områdene utpeker en senator pr 1 million innbyggere i sitt område. For den 9. terminen har befolkningen i Andalucía, Balearene, Kanariøyene, Catalonia og Madrid fått hvert sitt nye sete. Totalt 264 +5

Referanser

Eksterne lenker
  Election Guide- Spain Profile

Kategori:Valg i Spania
Spania
Kategori:2008 i Spania